Keena Mentor

Suriana Abdul Wahab (lahir 3 Ogos 1986) atau lebih dikenali sebagai Keena Mentor merupakan seorang pelakon, penyanyi, dan pengacara Malaysia. Beliau mula dikenali ramai menerusi program realiti Mentor musim ketiga pada 2009.

Kerjaya
Pada tahun 2009, pada usia 23 tahun, Keena terpilih sebagai salah seorang peserta Mentor musim ketiga. Selepas tamat rancangan itu, beliau mengekalkan nama ‘Mentor’ di belakang nama pentasnya. Keena juga berkebolehan untuk menyanyi dalam beberapa bahasa lain seperti Cina dan Inggeris.

Beliau memulakan kerjaya lakonan dengan muncul sebagai pelakon undangan Gerak Khas dalam episod "Kilas" bersama A.R. Badul dan Liza Abdullah yang melakonkan watak sebagai ibu bapa beliau.

Pada tahun 2018, beliau melancarkan imej baru dengan muncul dengan nama baru, Keena Prasista selepas menyertai syarikat rakaman baru, Rousing Muses Pictures.

Keena Prasista kini memulakan kerjaya seni lakonnya menerusi sebuah filem seram di Indonesia untuk tahun 2018. Selain melibatkan diri dalam bidang lakonan, Keena turut memberitahu bahawa dia juga akan muncul dengan dua single dangdut bertajuk Penghibur dan Burung Tak Berkandang ciptaan Hamid Mufari di sana.

Perniagaan 
Keena turut mengorak langkah dalam bidang perniagaan dengan memperkenalkan jenama wangiannya sendiri, K.A.W Signature. Jenama wangian keluarannya yang dihasilkan daripada campuran enam jenis bunga itu bagaikan memberi kepuasan terhadap perkembangan kerjaya seninya. Menurut beliau, keterlibatannya dalam perniagaan tersebut adalah bagi memenuhi impian arwah bapanya, Abdul Wahab, yang meninggal dunia ketika dia berusia 17 tahun kerana diserang angin ahmar.

Bagi perniagaan jenama wangiannya sendiri, Suriana Wahab berjaya mendapat anugerah pada majlis Anugerah Kecemerlangan Perniagaan Selangor 2017.

Filemografi

Filem
 It’s The Moment Yang Arif (2016) 
 Hijabsta Ballet (2017)
 Vik2ria Secret (2023)

Televisyen
 Hotel Mania (2010)
 Ku Tak Rela (2014)
 Bukan Isteri Sempurna (2015)
 Hello, Mr. Perfect! (2015)
 Abang Sado Jemur Kain (2015)
 Cik Siti (2015) 
 Marhaban Kome Oi (2016)
 Muazzin (2016)
 Gerak Khas (Episod: "Aplikasi")

Diskografi

Single
 "Cinta Luluh"
 "Berani"
 "Penghibur"
 "Burung Tak Berkandang"

Rujukan

Pautan luar 
 
 
 Keena Mentor on YouTube

Kelahiran 1986
Orang hidup
Orang Malaysia berketurunan Melayu
Muslim Malaysia
Penyanyi wanita Malaysia
Pelakon wanita Malaysia
Orang dari Kuala Lumpur
Peserta Mentor